Izziņa par atzinumos sniegtajiem iebildumiem

Grozījumi Ministru kabineta 2016. gada 30. augusta noteikumos Nr. 588 "Darbības programmas "Izaugsme un nodarbinātība" 5.2.1. specifiskā atbalsta mērķa "Veicināt dažāda veida atkritumu atkārtotu izmantošanu, pārstrādi un reģenerāciju" 5.2.1.2. pasākuma "Atkritumu pārstrādes veicināšana" īstenošanas noteikumi" (turpmāk – MK noteikumi Nr. 588)

|  |
| --- |
|  |

(dokumenta veids un nosaukums)

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| - | - | - | - | - | - |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 28.07.2020., 11.08.2020. atkārtotā elektroniskā saskaņošana |
|  |  |
| Saskaņošanas dalībnieki | Finanšu ministrija, Tieslietu ministrija |
|  |  |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrija, Tieslietu ministrija |
|  |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| --- | --- | --- | --- | --- |
| 1 | 2 | 3 | 4 | 5 |
|  | MK noteikumu grozījumu 4. punkts:  “Aizstāt 27.1. apakšpunktā vārdus “būvdarbu līguma summas” ar vārdiem “būvdarbu līguma vai būvniecības līguma būvdarbu summas”.”  MK noteikumu grozījumu projekta anotācijas I sadaļas 2. punkts:  *Citas izmaiņas:*  Ievērojot to, ka projekti tiek īstenoti arī kā apvienotās projektēšanas – būvdarbu jeb būvniecības līgumi, tad noteikumu projekts precizē, ka šādā gadījumā 10% ierobežojums projektēšanas, autoruzraudzības un būvuzraudzības pakalpojumiem tiek aprēķināts no būvniecības līguma summas būvdarbu daļas (kas var ietvert būves, ēkas, ceļus, laukumus, tehnoloģiskās iekārtas, u.c.) – t.i., būvniecības līguma summas, neņemot vērā projektēšanas un autoruzraudzības līguma sadaļas. | **Tieslietu ministrija (iebildums)**  Lūdzam noteikumu projekta anotācijā izvērsti skaidrot, kā noteikumu projektā paredzētais grozījums par attiecināmo izmaksu ierobežošanu ar 10 procentiem no būvdarbu līguma vai būvniecības līguma būvdarbu summas ietekmēs personas, kuras jau ir saņēmušas atbalstu ar spēkā esošo attiecināmo izmaksu regulējumu, tai skaitā, vai atbalstu saņēmušās personas ir informētas par iespējamo grozījumu un tās brīvprātīgi piekritušas šādam grozījumam.  Papildus lūdzam precizēt noteikumu projekta anotācijas I sadaļas 2. punktu atbilstoši *Ministru kabineta 2009. gada 15. decembra instrukcijas Nr. 19 ''Tiesību akta projekta sākotnējās ietekmes izvērtēšanas kārtība''* 14. punktam, sniedzot izvērstu pamatojumu noteikumu projekta 4. punktā izteiktā noteikumu 27.1. apakšpunkta grozījumu nepieciešamībai un lietderībai.  Lūdzam skaidrot jēdziena "būvniecības līgums" tvērumu vai arī noteikumu projekta 4. punktā svītrot vārdus ''vai būvniecības līguma''. | **Ņemts vērā**  Veikts precizējums MK noteikumu 4.punktā, skaidri nosakot, ka izmaksu ierobežojumu rēķina no būvdarbu līguma summas vai no būvniecības līguma būvdarbu summas.  Anotācijā pievienots skaidrojums attiecībā uz grozījumu nepieciešamību un lietderību, ietekmi uz noslēgtajiem līgumiem, kā arī atsauci uz Būvniecības likumā noteikto jēdziena “būvniecības līgums” tvēruma. | Izteikt MK noteikumu grozījumu 4. punktu šādā redakcijā:  “Aizstāt 27.1. apakšpunktā vārdus “būvdarbu līguma summas” ar vārdiem “būvdarbu līguma **summas** vai būvniecības līguma būvdarbu summas”.”  MK noteikumu grozījumu projekta anotācijas I sadaļas 2. punktā:  *Citas izmaiņas:*  **SAMP 5.2.1.2. trešās projektu iesniegumu atlases kārtas otrajā uzsaukumā tika saņemti vairāki jautājumi par būvprojekta izstrādes, būvuzraudzības un autoruzraudzības izmaksu attiecināmību atbilstoši MK noteikumu 27.1. apakšpunktam, ja projektā plānots noslēgt apvienotu projektēšanas – būvdarbu jeb būvniecības līgumu. Tas norāda uz MK noteikumu 27.1. apakšpunkta esošās redakcijas neskaidro formulējumu un ļauj projekta iesniedzējam veikt to interpretāciju par labu sev.**  **Atbilstoši Būvniecības likumam būvdarbi ir būvniecības procesa sastāvdaļa, darbi, kurus veic būvlaukumā vai būvē, lai** **radītu būvi, novietotu iepriekš izgatavotu būvi vai tās daļu, pārbūvētu, atjaunotu, restaurētu, iekonservētu, nojauktu būvi vai ierīkotu inženiertīklu, bet būvniecība ir visu veidu būvju projektēšana un būvdarbi. Attiecīgi projektā var paredzēt būvdarbu (tikai būvdarbu daļa) vai būvniecības (apvienotas būvdarbu un projektēšanas daļas) līgumu.**  **Regulējums tapis, lai izslēgtu interpretēšanas iespējas, nodrošinātu vienlīdzīgu pieeju starp visiem projektiem, izvairīties no situācijas, kad projektiem, kuru ietvaros plānots slēgt būvniecības līgumu (apvienotais projektēšanas un būvdarbu līgums), atbilstoši MK noteikumu 27.1. apakšpunktam 10 procentu attiecināmo izmaksu ierobežojumā tiek attiecināta arī projektēšanas daļa, kas šādi radītu labvēlīgāku situāciju, kā projektiem, kas paredz atsevišķus projektēšanas un būvdarbu līgumus.**  **Ievērojot to, ka projekti tiek īstenoti arī kā apvienotās projektēšanas – būvdarbu jeb būvniecības līgumi, tad** noteikumu projekts precizē, ka šādā gadījumā 10% ierobežojums projektēšanas, autoruzraudzības un būvuzraudzības pakalpojumiem tiek aprēķināts no būvniecības līguma summas būvdarbu daļas (kas var ietvert būves, ēkas, ceļus, laukumus, tehnoloģiskās iekārtas, u.c.) – t.i., būvniecības līguma summas, neņemot vērā projektēšanas un autoruzraudzības līguma sadaļas.  **Līdz ar to noteikumu projekts nosaka, ka MK noteikumu 27.1. apakšpunkta attiecināmās izmaksas aprēķina atbilstoši projektā plānotā līguma veidam:**  **• ja paredzēts slēgt būvdarbu līgumu, tad ir attiecināmas būvprojekta izstrādes izmaksas, būvuzraudzības un autoruzraudzības izmaksas, nepārsniedzot 10% no būvdarbu līguma summas;**  **• ja paredzēts slēgt būvniecības līgumu, tad ir attiecināmas būvprojekta izstrādes izmaksas, būvuzraudzības un autoruzraudzības izmaksas, nepārsniedzot 10% no būvniecības līguma būvdarbu summas.**  **SAM 5.2.1.2. ietvaros jau ir noslēgti līgumi par 6 projektu īstenošanu – 4 projektos nav paredzēts veikt būvdarbus, jo plāno iegādāties tikai aprīkojumu, tehnoloģiskās iekārtas un specializētos transportlīdzekļus, bet 2 projektos ir paredzēts veikt būvdarbus. No tiem vienā projektā ir plānots būvdarbu līgums un projektēšanas līgums atsevišķi, bet otrā projektā ir noslēgts apvienotais līgums, kur iekļautas aprīkojuma un iekārtas, projektēšanas, autoruzraudzības un būvdarbu izmaksas. Šiem diviem projektiem MK noteikumu 27.1. apakšpunkta attiecināmo izmaksu ierobežojums tika rēķināts attiecīgi no būvdarbu līguma summas un no apvienotā līguma būvdarbu daļas summas. Līdz ar to noteikumu projekts neietekmē finansējuma saņēmēju jau iegūtās tiesības, kā arī minētajiem projektu iesniedzējiem nepasliktināsies tiesiski iegūtais stāvoklis. Jāuzsver, ka projektu īstenotājiem, kuri jau ir noslēguši līgumu par līdzfinansējuma saņemšanu, piešķirtā atbalsta apjoms nemainīsies.** |
|  | Iebildums par MK noteikumu projektu un anotāciju. | **Finanšu ministrija (iebildums)**  Lūdzam papildināt noteikumu projektu ar pārejas noteikumu punktu, kas paredzētu, ka grozījumi noteikumu projekta 1., 2. un 3.punktā, ar kuru tiek izteikts MK noteikumu Nr. 588 4.punkts un 5.3.apakšpunkts jaunā redakcijā, stāsies spēkā pēc EK pozitīva lēmuma par izmaiņu veikšanu atbalsta programmā Nr.SA.46525 pieņemšanas.  Papildus lūdzam attiecīgi precizēt noteikumu projekta anotāciju, tai skaitā, papildināt to ar skaidrojumu par nepieciešamību veiktās izmaiņas atbalsta programmā paziņot EK. | **Ņemts vērā**  Noteikumu projekta redakcija papildināta ar pārejas noteikumu punktu, kas nosaka, ka grozījumi noteikumu projekta 1., 2. un 3.punktā, stāsies spēkā pēc EK pozitīva lēmuma par izmaiņu veikšanu atbalsta programmā Nr.SA.46525 pieņemšanas.  Attiecīgi skaidrojumi pievienoti arī anotācijā. | Papildināt noteikumus ar VI nodaļu šādā redakcijā:  **“VI Noslēguma jautājums**  **58. Šā noteikumu projekta 1., 2. un 3.punkts, ar kuru tiek izteikts Ministru kabineta 2016.gada 30.augusta noteikumu Nr.588 “Darbības programmas "Izaugsme un nodarbinātība" 5.2.1.specifiskā atbalsta mērķa "Veicināt dažāda veida atkritumu atkārtotu izmantošanu, pārstrādi un reģenerāciju" 5.2.1.2.pasākuma "Atkritumu pārstrādes veicināšana" īstenošanas noteikumi” 4.punkts, 5.1. un 5.3.apakšpunkts jaunā redakcijā stāsies spēkā piecu darba dienu laikā pēc Eiropas Komisijas pozitīva lēmuma par izmaiņu veikšanu atbalsta programmā Nr.SA.46525 "Atbalsts atkritumu pārstrādes veicināšanai" pieņemšanas, publicējot attiecīgu paziņojumu oficiālajā izdevumā “Latvijas Vēstnesis”.”**  MK noteikumu grozījumu projekta anotācijas I sadaļas 4.punktā papildināts:  **SAMP 5.2.1.2. ietvaros KF finansējums komersantiem, kas nav sabiedriskā pakalpojuma sniedzēji, tiek piešķirts kā valsts atbalsts paziņotas atbalsta shēmas SA.46525 “Atbalsts atkritumu pārstrādes veicināšanai” ietvarā (saskaņā ar Reģionālā atbalsta pamatnostādnēm 2014.-2020.gadam), VARAM ir secinājusi, ka kopējais KF finansējums un iespējamais pašvaldību finansējums, salīdzinot paziņotajā atbalsta shēmā norādīto un ierosinātajos MK noteikumu Nr. 588 grozījumos iekļauto, būs palielināts par vairāk kā 20%. Līdz ar to VARAM atbilstoši Komisijas 2004.gada 21.aprīļa Regulas (EK) Nr.794/2004, ar ko īsteno Padomes Regulu (EK) Nr.659/1999, ar kuru nosaka sīki izstrādātus noteikumus EK Līguma 93.panta piemērošanai 4.panta 2.punktam jāiesniedz paziņojums EK par iepriekš minētās atbalsta shēmas budžeta izmaiņām.**  **Līdz ar to MK noteikumu projekts paredz, ka grozījumi attiecībā uz kopējo KF finansējumu un iespējamo pašvaldību budžeta finansējumu un tā dalījumu pa projektu iesniegumu atlases kārtām stāsies spēkā piecu darba dienu laikā pēc EK pozitīva lēmuma pieņemšanas par izmaiņu veikšanu atbalsta programmā, VARAM publicējot attiecīgu paziņojumu oficiālajā izdevumā “Latvijas Vēstnesis”.** |
|  | Iebildums par MK noteikumu projektu un anotāciju. | **Finanšu ministrija (iebildums)**  Lūdzam precizēt anotācijas III sadaļas “Tiesību akta projekta ietekme uz valsts budžetu un pašvaldību budžetiem” (turpmāk – III sadaļa) 6.punktā “Detalizēts ieņēmumu un izdevumu aprēķins” (turpmāk – 6.punkts) norādīto informāciju, ka budžetā iekļauta pašvaldību līdzfinansējuma daļa aerobo iekārtu projektiem, bet anaerobām iekārtām “projektu iesniedzēji ir sabiedrības ar ierobežotu atbildību, kas sniedz sabiedrisko pakalpojumu (to finansējums tiek noteikts kā privātais finansējums, ko šajā tabulā neuzrāda)”, ņemot vērā MK noteikumu Nr.5881 32.4.apakšpunktu, t.i.:  a) pašvaldībām, pašvaldību kapitālsabiedrībām, kas īsteno aerobās pārstrādes projektus, jānodrošina līdzfinansējums kā privātais finansējums (Valsts kases aizdevums uz komercnosacījumiem, ieņēmumi no saimnieciskās darbības u.tml.),  b) anaerobās pārstrādes gadījumā iesniedzēji ir pašvaldību kapitālsabiedrības. Šie iesniedzēji projekta līdzfinansējumu var nodrošināt arī no publiskiem resursiem, līdz ar to tie atbilstoši būtu jāplāno anotācijas III sadaļā. | **Ņemts vērā**  Anotācija papildināta ar skaidrojumu, t.sk., ņemot vērā, ka anotācijas 6.punktā “Detalizēts ieņēmumu un izdevumu aprēķins” norāda plānoto pašvaldību finansējumu, neatkarīgi no publiskā vai privātā finansējuma. | MK noteikumu grozījumu projekta anotācijas III sadaļas 6. punkts:  Savukārt, anaerobām iekārtām (pieejamais KF finansējums 16,30 milj. *euro*) projektu iesniedzēji ir sabiedrības ar ierobežotu atbildību, kas sniedz sabiedrisko pakalpojumu **un līdzfinansējumu var nodrošināt no publiskajiem un privātajiem resursiem saskaņā ar noteikumu projekta 32.4.1 apakšpunktu. Tā kā SAMP 5.2.1.2. trešās kārtas otrais uzsaukums tiek īstenots kā atklāta projektu iesniegumu atlase, tad precīzu finansējuma apjomu budžeta izdevumu sadaļā, kas tiks izmantots no publiskajiem resursiem, nav iespējams norādīt.** |

Atbildīgā amatpersona:

Kristīne Dūdiņa

Vides aizsardzības un reģionālās attīstības ministrijas

Investīciju politikas departamenta

Vides investīciju nodaļas vecākā eksperte

Tālr.: 67026410

kristine.dudina@varam.gov.lv